CELEX: 62021CB0609
Language: mt
Date: 2022-03-25 00:00:00
Title: Kawża C-609/21: Digriet tal-Qorti tal-Ġustizzja (it-Tmien Awla) tal-25 ta’ Marzu 2022 (talba għal deċiżjoni preliminari tas-Spetsializiran nakazatelen sad – il-Bulgarija) – proċeduri kriminali kontra IP, DD, ZI, SS, HYA (Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Artikolu 4(3) TUE – Artikolu 267 TFUE – Karta tad-Drittijiet Fundamentali tal-Unjoni Ewropea – It-tieni paragrafu tal-Artikolu 47 – Artikolu 94 tar-Regoli tal-Proċedura tal-Qorti tal-Ġustizzja – Kontenut ta’ talba għal deċiżjoni preliminari – Regola nazzjonali li tipprevedi l-astensjoni tal-qorti kriminali nazzjonali talli ħadet pożizzjoni fuq il-qafas fattwali tal-kawża fit-talba għal deċiżjoni preliminari taħt piena ta’ annullament tad-deċiżjoni sussegwenti fil-mertu – Artikolu 18 TFUE – Artikolu 21(2) tal-Karta – Artikolu 23 tal-Istatut tal-Qorti tal-Ġustizzja tal-Unjoni Ewropea – Obbligu tal-qrati nazzjonali li jinformaw lill-Istat Membru li jagħmlu parti minnu b’kull talba għal deċiżjoni preliminari mressqa lill-Qorti tal-Ġustizzja)

16.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 198/13
            
         
      Digriet tal-Qorti tal-Ġustizzja (it-Tmien Awla) tal-25 ta’ Marzu 2022 (talba għal deċiżjoni preliminari tas-Spetsializiran nakazatelen sad – il-Bulgarija) – proċeduri kriminali kontra IP, DD, ZI, SS, HYA
      (Kawża C-609/21) (1)
      
      (Rinviju għal deċiżjoni preliminari - Artikolu 99 tar-Regoli tal-Proċedura tal-Qorti tal-Ġustizzja - Artikolu 4(3) TUE - Artikolu 267 TFUE - Karta tad-Drittijiet Fundamentali tal-Unjoni Ewropea - It-tieni paragrafu tal-Artikolu 47 - Artikolu 94 tar-Regoli tal-Proċedura tal-Qorti tal-Ġustizzja - Kontenut ta’ talba għal deċiżjoni preliminari - Regola nazzjonali li tipprevedi l-astensjoni tal-qorti kriminali nazzjonali talli ħadet pożizzjoni fuq il-qafas fattwali tal-kawża fit-talba għal deċiżjoni preliminari taħt piena ta’ annullament tad-deċiżjoni sussegwenti fil-mertu - Artikolu 18 TFUE - Artikolu 21(2) tal-Karta - Artikolu 23 tal-Istatut tal-Qorti tal-Ġustizzja tal-Unjoni Ewropea - Obbligu tal-qrati nazzjonali li jinformaw lill-Istat Membru li jagħmlu parti minnu b’kull talba għal deċiżjoni preliminari mressqa lill-Qorti tal-Ġustizzja)
      (2022/C 198/19)
      Lingwa tal-kawża: il-Bulgaru
      
         Qorti tar-rinviju
      
      Spetsializiran nakazatelen sad
      
         Partijiet fil-proċeduri kriminali prinċipali
      
      
         IP, DD, ZI, SS, HYA
      
      
         Dispożittiv
      
      
                  1)
               
               
                  L-Artikolu 267 TFUE u l-punt (a) tal-ewwel paragrafu tal-Artikolu 94 tar-Regoli tal-Proċedura tal-Qorti tal-Ġustizzja, moqrija fid-dawl tal-Artikolu 4(3) TUE u tat-tieni paragrafu tal-Artikolu 47 tal-Karta tad-Drittijiet Fundamentali tal-Unjoni Ewropea, għandhom jiġu interpretati fis-sens li huma jipprekludu regola nazzjonali li timponi fuq il-qrati li jiddeċiedu f’qasam kriminali, meta huma jiddeċiedu fuq il-fatti fil-kuntest ta’ talba għal deċiżjoni preliminari mressqa quddiem il-Qorti tal-Ġustizzja, l-obbligu li jastjenu mill-kawża taħt piena ta’ annullament tad-deċiżjoni sussegwenti fil-mertu. Tali regola għandha titwarrab minn dawn il-qrati kif ukoll minn kull korp li jista’ japplikaha.
               
            
                  2)
               
               
                  L-Artikolu 18 TFUE, l-Artikolu 21(2) tal-Karta tad-Drittijiet Fundamentali kif ukoll l-Artikolu 23 tal-Istatut tal-Qorti tal-Ġustizzja tal-Unjoni Ewropea għandhom jiġu interpretati fis-sens li huma ma jipprekludux leġiżlazzjoni ta’ Stat Membru li timponi fuq qorti li tadixxi lill-Qorti tal-Ġustizzja b’talba għal deċiżjoni preliminari, l-obbligu li tittrażmetti kopja ta’ din it-talba lill-awtorità inkarigata li tiżgura r-rappreżentanza ta’ dan l-Istat Membru quddiem il-Qorti tal-Ġustizzja.
               
            
         (1)  Data tal-preżentata: 28.9.2021.